वायुमंडलीय दाब
पृथ्वी पर अब तक का उच्चतम वायुदाबमापीय दबाव 19 दिसम्बर 2001 को मंगोलिया के तोनसोनत्सेंगेल में दर्ज किया गया था। अब तक का निम्नतम गैर भ्रमवाती वायुमंडलीय दबाव 870 hPa (25.69 इंच) 12 अक्टूबर 1979 को पश्चिमी प्रशांत महासागर में तूफान के दौरान मापा गया था। यह माप एक टोही विमान द्वारा लिए गए उपकरणीय प्रेक्षण पर आधारित था। पृथ्वी की सतह पर मापा गया अब तक का सबसे कम वायुमंडलीय दबाव, समुद्र तल से समायोजित करने पर, 850 hPa (25.10 इंच) था जो मैनचेस्टर, दक्षिण डकोटा में 24 जून 2003 को एफ4 तूफान के दौरान दर्ज किया गया था। यह माप एक मूलस्थानी श्लाका का उपयोग करके दर्ज किया गया था।
पीएच मापक
पीएच मापक द्रव्यों की अम्लीयता और क्षारीयता यानि पीएच का स्तर मापन करने हेतु उपकरण होता है। इसके द्वारा जांचे गए द्रव्य में अम्लीयता और क्षारीयता का स्तर बराबर रहता है, तो वह द्रव्य उदासीन होता है। कई अर्ध-तरल पदार्थों की जांच हेतु विशेष प्रोब्स का प्रयोग भी किया जाता है। एक पीएच मापक यंत्र में एक मापक प्रोब (कांच की इलेक्ट्रोड) एक इलेक्ट्रॉनिक मीटर से जुड़ी रहती है, व पीएच का स्तर मीटर पर दिख जाता है। पहला वाणिज्यिक पीएच-मापक १९३६ में ब्रिटेन के डॉ॰ आर्नल्ड ओरविले बैकमैन ने बनाया था। कैलिफॉर्निया इंस्टीटय़ूट ऑफ टेक्नोलॉजी के प्रोफेसर बैकमैन को एक ऐसी युक्ति बनाने को कहा गया, जो नींबू के रस की अम्लीयता जल्दी और सही माप सके।